Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2967

6. Belgium, Franciaország és Olaszország nyilatkozata az Európai Unió várható bővítésére tekintettel az intézményekről szóló jegyzőkönyvről Belgium, Franciaország és Olaszország megállapítja, hogy – a kormányközi konferencia eredményeit alapul véve – az Amszterdami Szerződés nem elégíti ki azt a madridi Európai Tanács által újólag megerősített igényt, hogy az intézmények megszilárdításában jelentős előrehaladást kell elérni. Ezek az országok úgy vélik, hogy az intézmények megszilárdítása elengedhetetlen feltétele az első csatlakozási tárgyalások lezárásának. Eltökélt szándékuk, hogy a Bizottság összetételére és a szavazatok súlyozására vonatkozóan a 2004/60/II. szám jegyzőkönyvből eredő minden szükséges intézkedést megtesznek, és úgy ítélik meg, hogy a minősített többséggel történő szavazás alkalmazásának jelentős kiterjesztése része azoknak a lényeges tényezőknek, amelyeket figyelembe kell venni.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes